
YN DANGOS RHAGORIAETHAU 


LLANSTEPHAN FEL YMDROCHLE. 


Lre 'splenydd yw Llanstephan 
I olchi dynion aflan, 

Fe wna y brwnt fel camric gwyn— 
'Does le fel hyn yn unman. 


Mae llu o wŷr y Gweithiau 
Yn dyfod yma'n ddiau, 

A gwelir rhai'n yn myn'd yn ol 
Heb arnynt ol y creithiau. 


Daeth bachgen o Dredeger 

I drochi yng nghanol fever ; 
Fe aeth i'r dwr o dan ei bwn, 

A gwellodd hwn yn glever. 


Daeth 'lodes o Landdeusant 
A dolur yn ei childdant ; 
Daeth i Lanstephan at y môr, 
A chafodd 'stôr o welliant. 


'R oedd Deio Bach Llandeilo 
A defaid ar ei ddwylo, 

Wrth fethu'n lân â'u cael yn iach, 
'R oedd Deio Bach yn wylo, 


Cychwynodd mewn llawn lludded 
Ei bwynt i ardal Dyfed ; 

Ac yn Llanstephan yn y bau 
Fe gollodd Dai y defaid, 


'R oedd!Billy Bach o Brechfa 
A dolur yn ei gylla, 

'R oedd pob meddygon, fawr a mân, 
Yn methu'n lân â'i wella. 

Ond lawri Lanstephan fe redodd y gwr 

A neidiodd fel broga i ganol y dwr; 

A chyn d'od i fyny, O rhyfedd yw'r nod! 

'R oedd cylla'r hen Billy mor iach ag erio'd. 
O, dyna beth syn, 

Fod trochle Llanstephan yn gwella fel hyn, 


'R oedd merch o Drefforest mewn cyflwr tra blin, 
A hyn oedd ei chlefyd, sef methu cael dyn ; 
Hi ddaeth i Lanstephan, a neidiodd i'r dwr, 
A chyn d'od i fyny hi welodd ei gwr. 
O, dyna beth syn, &c. 


Os bydd diffyg synwyr yn perthyn i raì, 

Gwna wella y cyfryw yn glever a chlau, 

A gwellir y ddannodd, y bendro, a'r gout, 

Fe dd'wed yr ymdrochle, You'd beiter go oul. 
O, dyna beth syn, &c. 


Daeth Shoni y Cardi o Lundain ar daith, 
A hyn oedd ei glefyd, sef colli ei iaith ; 
Pan ddaeth i'w gym'dogaeth fe ddwedai'r hen wag, 
“Y fi dim yn stando dim word o Cimrag.” 
O, dyna beth syn, 
Fod shoni y Cardi yn siarad fel hyn. 


Fe gredwyd fod twymyn ar Shoni'n ddiau, 
Anfonwyd yn union am feddyg neu ddau : 
Dywedai'r meddygon, “* Gwnewch frys fyn'd â'r gwr 
I lawr i Lanstephan a'i daflu i'r dwr.” 

O, dyna beth syn, 
Fod Shoni y Cardi'n cael triniaeth fel hyn. 


I lawr i Lanstephan fe aed gyda brys, 
Ca'dd Shoni ei sírípio ìi gyd ond ei grys; 
Fe'i taflwyd i'r drochle mewn hen ffetan frag, 
Ac yna daeth Shoni i gofio'i Gymra'g. 

O, dyna beth syn, 
Fod trochle Llanstephan yn gwella fel hyn. 


CESTYLL CYMRU. 


CmHwi gaerau mawryddig a welaf 
Ar fryniau fy ngwlad yma a thraw, 
I'm meddwl, pan arnoch y sylwaf, 
Rhyw ryfedd gynhyrfiad a ddaw : 
Yn nodded cadarnaf bu'ch ochrau 
Rhag ymgyrch gelynion di rif, 
A wnaethant yn amser ein tadau 
Yr ardal o gochwaed yn llif. 


O'ch amgylch bu meirch yn gweryru, 
A gwelsoch yr arfau o ddur 
Trwy'r brôydd yn hyll luchedenu, 
A nodau dychrynllyd trwy'r tir; 
Hardd ffrwythau y meusydd toreithiog 
Yn cwympo'n wywedig i lawr, 
'Tra chegau cŵn rhyfel cynddeiriog 
Yn uwch uwch oer-leisio bob awr. 


Mae gweled eich llun adfeiliedig 
Yn hyfryd, i'n gosod ar go' 

Fod dyddiau y distryw adwythig 
Er's talm, er mor ffyrnig, ar ffo: 

Wrth osod, ym mynwes y ddaiar 
Ffrwythlondeg, ireidd-deg, yr ŷd, 

Yr hwsmon a deimla'n wir goelgar 
Ca'i fedi neb fraw yn ei bryd, 


Wrth weled y defaid yn llechu 
Yn dawel dan gysgod y fan 
Lle gynt y bu dynion yn gwaedu 
Yn fìloedd, â'u hagwedd yn wan,— 
Y lle bu tyn wthio picellau 
Yn noddfa i'r oenyn a'i fam,— 
Wrth weled tawelwch ein dyddiau, 
Fy nghalon rwydd lawen rydd lam. 

Chwi gaerau, a welsoch y cigfrain, 
A'r gwancus eryrod yng nghyd, 
O'ch amgylch yn porthi eu hunain 
Ar waelgyrff y meirw oer, mud, 
Mor hoff ich' yw clywed yr awron, 
O'ch deutu chwi'r bugail yn fwyn 
Yn tiwnio ei bibcoed felusion, 
Tra arnoch yn chwareu mae'r ŵyn. 


Pan er eich ymylau'r eisteddaf 
I ganfod hyfrydwch y fre, 
Try'm meddwl yn ddwys pan ystyriaf 
Mai tawel mewn graian a gro 
Yw'r milwyr gwrolion fu'n codi 
Eich muriau, â'u mynwes yn dwym, 
Gan ddweyd, “ Ein calonau gânt golli 
Eu gwaed cyn ein rhoddi ni'n rhwym,” 


Wrth gyfrif mor bur oedd eu bwriad, 
Y deigryn a red dros fy ngrudd, 
Ond cadwodd Rhagluniaeth ei llygad 
Ar Gymru, a gwawriodd ail ddydd ; 
Byw'r ydym dan dirion lywodraeth, 
Byw beunydd mewn hedd a mwyn haf, 
Ac arnom yn gwenu'n ehelaeth 
Fendithion anwylion ein Naf. 
DANIEL Dpu. 





